ANC Jeugliga se militêre kamp: 'Hulle moet kom verduidelik' | Maroela Media
ANC Jeugliga se militêre kamp: 'Hulle moet kom verduidelik'
Die kamp wat geadverteer word.
Die ANC sê lede van sy jeugliga (ANCYL) moet 'n verduideliking kom gee vir die sogenaamde militêre opleidingskamp waarheen lede genooi is.
Die Jeugliga het die naweekkamp geadverteer en items soos vlag hys en stryk, hindernisbane, guerrillataktiek, wapenhantering en militêre opleiding vorm deel van die geadverteerde aktiwiteite. Die koste beloop R500.
Jessie Duarte, die ANC se adjunk-sekretaris-generaal, het Woensdag, ná die vergadering van die party se nasionale uitvoerende komitee, gesê die ANC steun nié die kamp nie waar hulle "militêre opleiding gaan doen en wapens gaan uitdeel nie".
"Ons verwerp dit geheel en al. Die Jeugliga gaan gevra word om hul optrede aan ons te kom verduidelik," het Duarte gesê.
"Enigiemand wat by die weermag wil aansluit, kan aansoek doen om 'n lid van die Suid-Afrikaanse Nasionale Weermag te word. Ons steun nie private weermagte op die kantlyn nie."
Camp Zenith, die kampplek naby Heidelberg waar die opleiding volgens die advertensie sou plaasvind, het ook in 'n amptelike verklaring gesê die organiseerders het hom nooit in verband met die geleentheid gekontak voordat dit geadverteer is nie. Die onderneming sê die ANCYL het ook nie die perseel bespreek nie en die fasiliteit is ieder geval reeds maande vooruit vir die spesifieke datum bespreek.
"Dit is onder ons aandag gebring dat die bedoeling is om burgers in oorlogvoering op te lei en dit is beslis teen die waardes van ons vredeliewende kampplek. Ons is 'n Christelike kampterrein en ons doel en missie is om goed te doen vir Suid-Afrika se mense.
"Ons het nog nooit nie en sal ook nooit geweld of haatspraak teenoor enige rasgroep in ons mooi land bevorder nie," het Camp Zenith op sy Facebook-blad geskryf.
Bheki Nkutha, een van die leiers en organiseerder van die kamp, het aan The Citizen gesê die kamp is daarop gemik om die jeug te bemagtig en te motiveer en is nié 'n oproep om wapens op te neem nie.
"Ons sê nie neem die wapens op nie. Al wat ons wil doen is om die jeug op te lei en te bemagtig met vaardighede soos wapenhantering, sodat hulle hulself kan beskerm. Ons bly in 'n samelewing waar vuurwapens oral [beskikbaar] is, hulle moet dus weet wat om in 'n situasie te doen waar wapens betrokke is," het Nkutha gesê.
"Ons is geskok dat mense dreig om ons dood te maak omdat ons 'n lentenaweekkamp reël, terwyl daar jong Afrikanerkinders in Orania is wat geleer word om te skiet. Hoekom praat niemand oor die militêre kampe daar nie. Hoekom is dit so sleg vir swart kinders om dissipline geleer te word, want dit is waaroor die weermag gaan," het Nkutha aan The Citizen gesê.
ANCYL Jessie Duarte
3 SA stede haal nuwe lys van gevaarlikste plekke
Nog 'n verdagte vas ná moord op toeris
Op te lei vir transito rooftogte en Guerilla taktiek plaas aanvalle voorbereiding….
Die eerste generasie "war lords".
Ons almal weet waarom hierdie sodanige onskuldige opleiding eintlik gaan
Orania se opleiding is verdedigend en nie aanvallend nie.
George in Bloem.
Nkuta jy is 'n leuenaar. Kom wys ASB die kampe in Orania. Jy behoort in die openbaar om verskoning vir jou gelieg te vra.
Laat die wit bevolking nou net so iets probeer doen dan word hulle in die tronk gegooi vir hoogverraad. Jammer, maar die wat nog hoop het vir hierdie Azania moet hul koppe laat lees.